दिल्ली कॅपिटल्स (मप्रीली)

दिल्ली कॅपिटल्स हा एक भारतीय व्यावसायिक महिला क्रिकेट संघ आहे, जो महिला प्रीमियर लीगमध्ये स्पर्धा करतो आणि त्याचे मुख्यालय नवी दिल्ली, दिल्ली येथे आहे. या संघाची मालकी संयुक्तपणे जीएमआर समूह आणि जेएसडब्ल्यू समूह यांच्याकडे आहे, जे कॅपिटल्सच्या पुरुष संघाचेही मालक आहेत. या संघाचे प्रशिक्षक जोनाथन बॅटी आहेत आणि कर्णधार मेग लॅनिंग आहे. या संघाने तिन्ही डब्ल्यूपीएलच्या अंतिम फेरीत धडक मारली होती, परंतु त्यांना दोन वेळा मुंबई इंडियन्सकडून (२०२३, २०२५) टर एकदा रॉयल चॅलेंजर्स बंगळूरकडून (२०२४) त्यांचा पराभव झाला.

इतिहास
ऑक्टोबर २०२२ मध्ये, बीसीसीआयने मार्च २०२३ मध्ये पाच संघांची महिला फ्रँचायझी क्रिकेट स्पर्धा आयोजित करण्याचा आपला मानस जाहीर केला.जानेवारी २०२३ मध्ये या स्पर्धेला 'महिला प्रीमियर लीग' असे नाव देण्यात आले आणि त्याच महिन्यात एका बंद निविदा प्रक्रियेद्वारे गुंतवणूकदारांनी फ्रँचायझींचे हक्क विकत घेतले. भारतीय प्रीमियर लीगमध्ये दिल्ली कॅपिटल्सचे मालक असलेल्या जीएमआर समूह आणि जेएसडब्ल्यू समूहाने एका फ्रँचायझीचे हक्क विकत घेतले.

फेब्रुवारी २०२३ मध्ये, जोनाथन बॅटी यांची संघाचे मुख्य प्रशिक्षक म्हणून घोषणा करण्यात आली. डब्ल्यूपीएलसाठी पहिला खेळाडू लिलाव १३ फेब्रुवारी २०२३ रोजी झाला, ज्यामध्ये दिल्ली कॅपिटल्सने आपल्या संघात १८ खेळाडूंना सामील केले. पहिल्याच स्पर्धेत, दिल्ली कॅपिटल्सने गटात अव्वल स्थान पटकावून, आठपैकी सहा सामने जिंकून थेट अंतिम फेरीत प्रवेश केला. तथापि, अंतिम सामन्यात त्यांना मुंबई इंडियन्सकडून सात गडी राखून पराभव पत्करावा लागला.
त्यानंतर २०२४ मध्ये सुद्धा दिल्ली कॅपिटल्सने गटात अव्वल स्थान पटकावून, आठपैकी सहा सामने जिंकून थेट अंतिम फेरीत प्रवेश केला. परंतु पुन्हा अंतिम सामन्यात रॉयल चॅलेंजर्स बंगळूरने त्यांचा आठ गडी राखून पराभव केला.

२०२५ महिला प्रीमियर लीगमध्ये सुद्धा दिल्ली कॅपिटल्सने लीग टप्प्यात पाच विजयांसाहित पहिले स्थान मिळवले परंतु पुन्हा एकदा अंतिम सामन्यात मुंबई इंडियन्सने त्यांना अवघ्या ८ धावांनी मात दिली आणि दिल्लीला चषकापासून वंचित राहावे लागले.

हंगामानुसार कामगिरी
वर्षलीग स्थानअंतिम स्थानसर्वाधिक धावासर्वाधिक बळी२०२३१/५उपविजेतेमेग लॅनिंग (३४५)जेस जोनासन (१३)२०२४१/५उपविजेतेमेग लॅनिंग (३३१)मेरिझॅन कॅप (११) २०२५१/५उपविजेतेमेग लॅनिंग (२७६)शिखा पांडे (१०) २०२६   एकूणउपविजेते x २ मेग लॅनिंग (९५२) जेस जोनासन (३३)

कर्णधारांची कामगिरी
 खेळाडू कालावधी सामने विजय पराभव सर्वोत्तम निकाल  मेग लॅनिंग २०२३-२०२५ २७ १७ १०उपविजेते (२०२३, २०२४, २०२५)

सहाय्यक कर्मचारी
हुद्दानावमुख्य प्रशिक्षक जोनाथन बॅटीसहाय्यक प्रशिक्षक हेमलता कालाक्षेत्ररक्षण प्रशिक्षक मिलाप मेवाडा
स्त्रोत : अधिकृत संकेतस्थळ
किट उत्पादक आणि प्रायोजक
वर्षकिट उत्पादकमुख्य शर्ट प्रायोजकबॅक प्रायोजक२०२३व्रोग्नजेएसडब्ल्यू पेंट्सस्पोर्ट्सबझ्झ११२०२४पुमा डीपी वर्ल्डजेएसडब्ल्यू पेंट्स२०२५

संदर्भ

वर्ग:महिला प्रीमियर लीग
वर्ग:दिल्ली कॅपिटल्स (मप्रीली)